stanford-oval/wikipedia huggingface dataset:
Pascon alue
Aiheesta muualla

Kuvia tai muita tiedostoja aiheesta Pascon alue Wikimedia Commonsissa
Perun alueet ja niiden pääkaupungit
Amazonas: Chachapoyas
Ancash: Huaraz
Apurímac: Abancay
Arequipa: Arequipa
Ayacucho: Ayacucho
Cajamarca: Cajamarca
Callao: Callao
Cusco: Cusco
Huancavelica: Huancavelica
Huánuco: Huánuco
Ica: Ica
Junín: Huancayo
La Libertad: Trujillo
Lambayeque: Chiclayo
Lima: Huacho
Liman metropolialue: Lima
Loreto: Iquitos
Madre de Dios: Puerto Maldonado
Moquegua: Moquegua
Pasco: Cerro de Pasco
Piura: Piura
Puno: Puno
San Martín: Moyobamba
Tacna: Tacna
Tumbes: Tumbes
Ucayali: Pucallpa
Pedro Carlos Cipolini

Pedro Carlos Cipolini (s. 4. toukokuuta 1952 Caconde) on brasilialainen roomalaiskatolinen piispa. Hänet vihki papiksi Francan hiippakuntaan Diógenes da Silva Matthes 25. helmikuuta 1978, ja hänet inkardinoitiin Campinasin arkkihiippakuntaan 28. helmikuuta 1987. Hän sai 14. heinäkuuta 2010 nimityksen Amparon hiippakunnan piispaksi, jonka virkaan hänet asetettiin 24. lokakuuta. Piispaksi vihkiminen suoritettiin 12. lokakuuta. Pääkonsekraattorina toimi Bruno Gamberini, jota avustivat Benedito Beni dos Santos ja Francisco José Zugliani.
Paulaharjun koulu

| Paulaharjun koulu> Paulaharjun kansakoulu |
| --- | --- |

Sijainti:  Puolivälinkangas, Oulu
Koordinaatit:  65°02′23″N, 025°29′04″E
Tyyppi:  peruskoulu
Perustettu:  1962
Rehtori:  Aro Rissa
Luokat:  1–6
Oppilaita:  n. 300
Verkkosivut
Paulaharjun koulu on Oulun Puolivälinkankaalla sijaitseva peruskoulu. Koulussa annetaan perusopetusta 1–6 luokkien oppilaille.
Punatiilinen koulurakennus on valmistunut 1962, laajennusosa 1967. Koulu oli 1970–luvulla yksi Suomen suurimmista kouluista, oppilaita koulussa oli 1380 ja koulua käytiin vuoroluvussa. Nykyisin koulussa on alle 300 oppilasta. Koulu on nimetty kirjailija Samuli Paulaharjun mukaan.
Natalia (nimi)

| Natalia, Natalie |
| --- | --- |
Nimipäivä:   
– suomenkielinen:  –
– ruotsinkielinen:  Natalie: 9. elokuuta
– ortodoksinen:  Natalia: 26. elokuuta
Muunnelmia:  Nathalie, Nataša, Natasha, Natali
Vastineita eri kielissä:  Natalija, Natalja
Nimen alkuperä:  natale Domini, joulu
Infobox OKVirheellinen NIMI-arvo: 
Natalia on naisen etunimi. Se oli suomalaisessa nimipäiväkalenterissa vuosina 1908–1928. Nimipäivä oli 9. elokuuta. Natalian nimipäivä on Suomen ortodoksisessa almanakassa 26. elokuuta. Suomenruotsalaisessa almanakassa tunnetaan rinnakkaismuoto Natalie, jonka nimipäivä on 9. elokuuta. Nimet johtuvat joulua tarkoittavista latinan sanoista natale Domini.
Nimi on yleinen varsinkin Venäjällä. Se kirjoitetaan venäjäksi kyrillisillä kirjaimilla Наталия tai Наталья, jotka translitteroidaan suomeksi Natalija ja Natalja, monissa muissa kielissä myös Natalya.
Suomessa nimi Natalia on annettu 6 044 naiselle sekä muutamalle miehelle (tilanne 9.8.2021). Natalie-nimisiä on noin 1260.
Tunnettuja Natalia- ja Natalja- nimisiä > Kuvitteellisia Natalia-nimisiä

Natalia, lehmä Matti Kassilan samannimisessä elokuvassa
Tunnettuja Natalie -nimisiä

Natalie Appleton (s. 1973), kanadalainen poplaulaja
Natalie Babbitt (1932–2016), yhdysvaltalainen lastenkirjailija ja kuvittaja
Natalie Clifford Barney (1876–1972), yhdysvaltalainen kirjailija
Natalie Cassidy (s. 1983), brittiläinen näyttelijä
Natalie Clein (s. 1977), brittiläinen sellisti
Natalie Cole (1950–2015), yhdysvaltalainen laulaja ja lauluntekijä
Natalie Coughlin (s. 1982), yhdysvaltalainen uimari, olympiavoittaja ja maailmanmestari
Natalie Darwitz (s. 1983), yhdysvaltalainen jääkiekkoilija
Natalie Dell (s. 1985), yhdysvaltalainen soutaja
Natalie Dessay(s. 1965), ranskalainen ooppera- ja konserttilaulaja
Natalie Distler (s. 1989), yhdysvaltalainen näyttelijä
Natalie Dormer (s. 1982), englantilainen näyttelijä
Natalie "Nataly" von Eschstruth (1860–1939), saksalainen romaanikirjailija
Natalie Glebova (s. 1981), kanadalainen malli ja pianisti, Miss Universum 2005
Natalie Goldberg (s. 1948), yhdysvaltalainen kirjailija ja puhuja
Natalie Grant (s. 1971), yhdysvaltalainen gospellaulaja
Natalie Gregory (s. 1975), yhdysvaltalainen näyttelijä
Natalie Griffith (s. 1990), kanadalais-barbadoslainen missi
Natalie Gulbis (s. 1983), yhdysvaltalainen golfaaja
Natalie Horler (s. 1981), saksalainen Cascada-ryhmän laulaja
Natalie Imbruglia (s. 1975), australialainen laulaja, lauluntekijä, näyttelijä ja malli
Natalie Juncos (s. 1990), argentiinalainen jalkapalloilija
Natalie Kleemann-Day (s. 1990), yhdysvaltalainen koripalloilija
Natalie La Rose (s. 1988), alankomaalainen laulaja
Natalie Alyn Lind (s. 1999), yhdysvaltalainen näyttelijä
Natalie Maines (s. 1974), yhdysvaltalainen countrymuusikko
Natalie Martinez (s. 1984), kuubalais-yhdysvaltalainen näyttelijä ja malli
Natalie Mastracci (s. 1989), kanadalainen soutaja
Natalie McIntyre, Macy Gray (s. 1967), yhdysvaltalainen soul- ja R&B-laulaja
Natalie Merchant (s. 1963), yhdysvaltalainen rockmuusikko
Natalie Minnevik (s. 1991), ruotsalainen näyttelijä
Natálie Mlýnková (s. 2001), tšekkiläinen jääkiekkoilija
Natalie Myburgh (1940–2014), eteläafrikkalainen uimari
Natalie Neidhart, Nattie Neidhart, "Natalya" (s. 1982), kanadalainen showpainija
Natalie Paley, Natalia Pavlovna Palei (1905−1981) venäläinen aatelisnainen, malli ja elokuvanäyttelijä
Natalie Portman, o.s. Hershlag (s. 1983), israelilais-yhdysvaltalainen näyttelijä
Natalie Powers (s. 1977), brittiläinen laulaja
Natalie Jane Prior (s. 1963), australialainen fantasiakirjailija
Natalie J. Robb (s. 1974), brittiläinen näyttelijä
Natalie Spooner (s. 1990), kanadalainen jääkiekkoilija
Natalie Steward (s. 1943), brittiläinen uimari
Natalie Stoljar, kanadalainen filosofian professori
Natalie Talmadge (1896–1969), yhdysvaltalainen mykkäelokuvien näyttelijä
Natalie du Toit (s. 1984), eteläafrikkalainen uimari
Natalie White, yhdysvaltalainen Selviytyjät: Samoa-sarjan voittaja 2009
Natalie Wood (1938–1991), yhdysvaltalainen näyttelijä
Natalie Wynn (s. 1988), yhdysvaltalainen YouTube-videoiden tekijä
Tunnettuja Natalie -nimisiä > Kuvitteellisia Natalie-nimisiä

Natalie Miller, päähenkilö Fred Coen elokuvassa Natalie
Natalie Teeger, poliisin apulainen tv-sarjassa Monk
Aiheesta muualla

Kuvia tai muita tiedostoja aiheesta Natalia (nimi) Wikimedia Commonsissa
Nukkavyökääpä

| Nukkavyökääpä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Varsinaiset avokantaiset Agaricomycetes
Lahko::  Polyporales
Heimo::  Polyporaceae
Suku::  Vyökäävät Trametes
Laji::  pubescens
Kaksiosainen nimi
 Trametes pubescens  (Schumach.) Pilát 
Katso myös
   Nukkavyökääpä Commonsissa 
Infobox OKNimi-testi OK: 
Nukkavyökääpä (Trametes pubescens) on vyökääpien sukuun kuuluva laji. Se ei ole myrkyllinen, mutta ei myöskään ruokasieni.
Ulkonäkö

Nukkavyökäävän pinta on nukkainen. Se muistuttaa karvavyökääpää, mutta sen karvat ovat lyhyempiä ja sen pillikerros pysyy valkoisena vanhanakin.
Elinympäristö

Nukkavyökääpää esiintyy koivumetsissä ja lepikoissa.
Olli Iisakka

| Olli Iisakka> Henkilötiedot |
| --- | --- |
Syntynyt: 9. elokuuta 1996 (ikä 28) Espoo, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  190 cm
Paino:  85 kg
Seura
Seura:  GKS Katowice
Sarja:  Polska Hokej Liga
Pelinumero:  51
Pelaajaura
Pääsarjaura:  2016–
Aik. seurat:  Blues (SML) Espoo United (Mestis) RoKi (Mestis) Nyköpings SK (HockeyEttan) Kiekko-Espoo (Mestis)
Olli Iisakka (s. 9. elokuuta 1996 Espoo) on suomalainen jääkiekkoilija, joka pelaa Puolan Polska Hokej Ligan GKS Katowicessa. Hän on pelipaikaltaan vasen laitahyökkääjä.
Ura > Seuraura

Iisakka on Grankulla IFK:n kasvatti. Hän siirtyi 15-vuotiaana Espoo Bluesin C-nuoriin kaudeksi 2011–2012, joka päättyi C-nuorten Suomen-mestaruuteen. Kauden 2014–2015 päätteeksi Iisakka voitti A-nuorten SM-pronssia. Hän edusti Bluesin A-nuoria kauden aikana myös Junior Club World Cupissa.
16. helmikuuta 2016 Iisakka teki loppukauden 2015–2016 kattavan sopimuksen Bluesin SM-liigajoukkueen kanssa, kun talousvaikeuksista kärsineen seuran oli jättänyt viimeisetkin pelaajat siirtotakarajaan mennessä. Iisakka teki samana päivänä liigadebyyttinsä Saimaan Palloa vastaan. Hänet merkittiin Bluesin kolmosketjun vasempaan laitaan Janne Puhakan ja Teemu Väyrysen viereen. Iisakka sai ottelussa jääaikaa 12.19 minuuttia. Hän pelasi kauden aikana SM-liigassa kaikkiaan kymmenen runkosarjaottelua ilman tehopisteitä.
Iisakka siirtyi kaudeksi 2016–2017 vuoden mittaisella sopimuksella konkurssiin ajautuneen Bluesin tilalle perustettuun Espoo Unitediin. Joukkue siirtyi pelaamaan Mestistä. Hänen tulokaskautensa toi 40 runkosarjaottelussa tehot 4+6=10 ja 11 playoff-ottelussa kolme maalia. Iisakka voitti kauden päätteeksi Mestis-pronssia. Kaudeksi 2018–2019 hän siirtyi jatkamaan Mestis-uraansa Rovaniemen Kiekkoon. Siirron taustalla oli myös Iisakan varusmiespalvelus Jääkäriprikaatin Rovaniemen ilmatorjuntapatteristossa. Kaudella 2019–2020 hän pelasi RoKissa vain 18 runkosarjaottelua loukkaantumisten vuoksi.
Kesken kauden 2020–2021, tammikuussa 2021 Iisakan sopimus RoKin kanssa purettiin, kun joukkueen pelaajat olivat lomautettuina. Seuraavana päivänä hänen vahvistettiin siirtyvän loppukauden kattavalla sopimuksella Ruotsin kolmanneksi korkeimmalle sarjatasolle HockeyEttan-joukkue Nyköpings SK:hon.
Iisakka siirtyi kaudeksi 2021–2022 vuoden mittaisella sopimuksella Mestis-joukkue Kiekko-Espooseen. Joukkuetta siirtyi valmentamaan aiemmin hänen joukkuetoverinaan Espoo Unitedissa pelannut Kim Hirschovits. Iisakka oli 13 osumallaan Kiekko-Espoon paras maalintekijä, vaikka hän pelasi loukkaantumisen vuoksi runkosarjassa vain 24 ottelua. Iisakka oli sivussa runkosarjan loppuun ja hän palasi kaukaloihin kesken finaalien. Iisakka voitti kauden päätteeksi Mestis-hopeaa. Toukokuussa 2022 hän teki Kiekko-Espoon kanssa vuoden mittaisen jatkosopimuksen. Kaudella 2022–2023 Iisakka pelasi runkosarjassa loukkaantumisten vuoksi vain 29 ottelua. Hän voitti kauden päätteeksi Mestiksen mestaruuden. Iisakka ratkaisi Kiekko-Espoolle myös Suomen Cupin. Turnauksen finaaliottelu 11. marraskuuta 2022 vieraissa Iisalmen Peli-Karhuja vastaan eteni voittomaalikilpailuun, jossa hän onnistui ainoana laukojana maalinteossa ja ratkaisi joukkueelle 2–3-voiton.
Kaudeksi 2023–2024 Iisakka siirtyi vuoden mittaisella sopimuksella Puolan Polska Hokej Ligan GKS Katowiceen.
Ura > Maajoukkueura

Iisakka on pelannut neljä poikien maaottelua.
Muuta

Iisakka valmistui ylioppilaaksi Kauniaisten lukiosta keväällä 2015.
Paimion Sähkömuseo

Paimion sähkömuseo pääsisäänkäynnin puolelta kesäkuussa 2020.
Paimion Sähkömuseo on Paimiossa sijaitseva museo vanhassa kivimakasiinissa, jonka on alun perin 1880–1890-luvulla rakennuttanut kauppias C. A. Hallman (1842–1935). Se on toiminut kauppaliikkeen varastona ja myöhemmin elokuvateatterina, ja siinä on toiminut myös Paimion VPK. Rakennus oli tyhjillään ja purku-uhan alla ennen kuin se remontoitiin 1990-luvulla ja siihen perustettiin Sähkömuseo. Rakennuksen omistaa museon perustajiin kuuluva Lähteenmäen suku, joka liittyy Sähkölähteenmäki-yritykseen.
Museon yhteydessä on Museopuoti ja kahvila.
Paimion Sähkömuseota ylläpitää Paimion Sähkömuseosäätiö. Sen perustivat vuonna 1992 Lounais-Suomen Sähkö Oy, Sähkölähteenmäki Oy, Paimion kunta ja Paimio-Seura. Museo jakaa tunnustusmitalia museon piirissä ansioituneille henkilöille.
Aiheesta muualla

Paimion Sähkömuseon sivut
Paimion Sähkömuseo, Museot.fki
Paparazzi (Lady Gagan kappale)

| ”Paparazzi” Lady Gaga |
| --- | --- | --- |

Singlen tiedot
 Albumilta: The Fame
 Julkaistu: 5. heinäkuuta 2009
 Tuottaja(t): Rob Fusari
 Tyylilaji: synthpop, elektropop
 Kesto: 03.29
 Levy-yhtiö: Streamline, Kon Live, Interscope Records, Cherrytree Records
Lady Gagan muut singlet
| ”LoveGame” 2009 | ”Paparazzi” 2009 | ”Bad Romance” 2009 |
"Paparazzi" on Lady Gagan viides ja viimeinen single hänen ensimmäiseltä studioalbumiltaan The Fame. Kappaleen sanoituksesta vastaavat Rob Fusari ja Gaga. Vuoden 2009 MTV Video Music Awards -gaalassa kappaleen video voitti kategorioissa Best Art Direction ja Best Special Effects.
Listasijoitukset

| Lista | Korkein sijoitus |
| --- | --- |
Alankomaat: 17
Australia: 2
Belgia (Flanderi): 7
Belgia (Vallonia): 6
Espanja: 46
Irlanti: 4
Iso-Britannia: 4
Italia: 3
Itävalta: 3
Kanada: 3
Ranska: 6
Ruotsi: 22
Saksa: 1
Slovakia: 5
Suomi: 9
Sveitsi: 4
Tanska: 12
Tšekki: 1
Unkari: 10
Uusi-Seelanti: 5
Yhdysvallat: 6
Yhdysvallat (Pop Songs): 1
Yhdysvallat (Dance/Club Play Songs): 1
Yhdysvallat (Adult Contemporary): 15
Nuorisydän

| Nuorisydän Younghearted |
| --- | --- | --- |

Studioalbumin tiedot
 Äänitetty : 2015–2016
 Julkaistu: 29. huhtikuuta 2016
 Formaatti: CD, digitaalinen lataus
 Tuottaja(t): Nikolai Alho
 Tyylilaji: indie pop
 Kesto: 42.25
 Levy-yhtiö: 325 Media / Universal Music
Listasijoitukset
  Suomen virallinen lista: 15. 
Younghearted-yhtyeen muut julkaisut
|   | Nuorisydän 2016 | Nuorisydän Remix 2016 |
Singlet albumilta Nuorisydän
 ”Hyvä näin” Julkaistu: 22. toukokuuta 2015  ”Hetkeksi” Julkaistu: 5. elokuuta 2015  ”Jos sä oot mun” Julkaistu: 11. joulukuuta 2015  ”Tässä ja nyt” Julkaistu: 18. maaliskuuta 2016
Nuorisydän on suomalaisen Younghearted-yhtyeen esikoisalbumi, joka julkaistiin 29. huhtikuuta 2016. Albumi nousi ensimmäisellä listaviikollaan Suomen virallisen albumilistan 15:nneksi. Albumi oli viikolla 18/2016 YleX-radiokanavan viikon albumina. Yhtye on saanut albumista kultalevyn, sen kuunteluiden ylitettyä 10 miljoonan suoratoistokuuntelun rajan.
Albumin kappaleiden teemoja ovat parisuhteen eri vaiheet nuoren ihmisen näkökulmasta: rakkaus, ihastuminen, rakastuminen, oman tilan kaipuu, lemmenkipeys, suru, ahdistus, ikävä ja intohimo.
Albumin ensimmäinen single ”Hyvä näin” julkaistiin 22. toukokuuta 2015. Toisen singlen, ”Hetkeksi”, yhtye julkaisi 5. elokuuta 2015. Kappale nousi seuraavan syksyn aikana suosioon nousten muun muassa kolmeksi viikoksi Suomen singlelistalle. Single sai vielä loppuvuodesta kultalevyn, kun sitä oli striimattu yli kaksi miljoonaa kertaa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Kuljetaan | Atte Ranta | 3.21 |  |  |  |  |  |  |
| 2. | Hyvä näin | Emil Korkiakoski | 3.24 |  |  |  |  |  |  |
| 3. | Sano vaan sana | Ranta | 4.05 |  |  |  |  |  |  |
| 4. | Tässä ja nyt | Korkiakoski | 3.33 |  |  |  |  |  |  |
| 5. | Intohimoa | Korkiakoski | 2.34 |  |  |  |  |  |  |
| 6. | Hetkeksi | Korkiakoski | 3.49 |  |  |  |  |  |  |
| 7. | Jos sä oot mun | Ranta | 4.03 |  |  |  |  |  |  |
| 8. | Tuu mun kaa | Korkiakoski | 3.26 |  |  |  |  |  |  |
| 9. | Täällä mä vielä oon | Korkiakoski | 3.26 |  |  |  |  |  |  |
| 10. | Halaa | Korkiakoski | 3.15 |  |  |  |  |  |  |
| 11. | Nukkumaan | Korkiakoski | 3.57 |  |  |  |  |  |  |
| 12. | Yhdessä | Korkiakoski, Ranta | 3.32 |  |  |  |  |  |  |
Arvostelut

Aamuset: myönteinen
Perikato

Perikato tarkoittaa seuraavia
perikato, lopullinen, kertakaikkinen häviö, tuho, turma, turmio, loppu
Perikato, Oliver Hirschbiegelin ohjaama saksalainen elokuva vuodelta 2004
Perikato, kirjasarja, jota Odessa julkaisi 1980-luvulla
Länsimaiden perikato, kulttuurifilosofi Oswald Spenglerin pääteos
Maisterin perikato, Nuutti Vuoritsalon näytelmä vuodelta 1910
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Perikato”, voi hakea sivunnimihaulla, laajalla sivunnimihaulla tai tekstihaulla.
New Apostolic Reformation

New Apostolic Reformation oppien isä C. Peter Wagner
New Apostolic Reformation (suom. Uusi Apostolinen Uskonpuhdistus), joka usein lyhennetään kirjaimilla NAR, on maailmanlaajuinen kristillinen äärikarismaattinen liike, jonka tärkein opillinen painotus koskee apostolin ja profeetan viran uudelleen asettamista kristillisessä seurakunnassa.
Liikettä ei tule sekoittaa Uusapostoliseen kirkkoon, joka löytyy Suomestakin. Liikkeenä New Apostolic Reformation ei ole organisoitu, vaan se on sateenvarjotermi itsenäisille organisaatioille ja löyhästi toisiinsa liittyville ”apostolisille verkostoille” (apostolic networks), joilla on yhteisiä intressejä. Se pyrkii luomaan neljännen haaran kristikuntaan katolisuuden, protestanttisuuden ja ortodoksisuuden rinnalle. NAR-teologian kannattajat uskovat liikkeen uudistavan koko seurakuntamuodon niin, että vaikutus tulee olemaan vähintään yhtä suuri kuin 1500-luvun reformaation.  New Apostolic Reformation liikkeen teologian mukaan Jumala haluaa paljastaa yliluonnollisia strategioitaan nykypäivän apostoleille ja profeetoille uuden ilmestyksen kautta, jota he jakavat eteenpäin seurakunnalle. NAR-liikkeen mukaan nykypäivän apostoleilla ja profeetoilla on oltava kristillisessä seurakunnassa hallinnolliset virat, ja heidän roolinsa on pastorin, evankelistan ja opettajan roolia tärkeämpi. Nykypäivän apostolien ja profeettojen roolia pidetään yhtä tärkeänä, kuin Raamatun apostolien ja profeettojen.    New Apostolic Reformation liikkeen oppeja kannattavien opettajien mukaan kristillisestä seurakunnasta tulee voitokas maan päällä vasta silloin, kun apostolien ja profeettojen rooli on ennallistettu kristillisissä seurakunnissa.    Liikkeen päämääränä on saada aikaan radikaali yhteiskunnallinen muutos maailmassa ja Yhdysvalloissa sillä on vahvoja kytköksiä politiikkaan.
Tärkeimmät uskomukset ja käytännöt

Yhdysvaltalaisen Concordia yliopiston professorin ja teologisten tutkimusten osaston puheenjohtajan André Gagnén  mukaan New Apostolic Reformation on liikkeenä omaksunut seuraavia keskeisiä uskomuksia ja käytäntöjä:
Apostolinen hallinto - apostolit ja profeetat johtavat seurakuntaa hallinnollisissa viroissa.
Seitsemän vuoren mandaatti - Jeesus Kristus tulee takaisin maan päälle vasta silloin, kun kristityt ovat vallanneet saatanalta takaisin 7 yhteiskunnan aluetta, joita ovat perhe, uskonto, koulutus, media, viihde, liike-elämä ja hallitus.
Hengellinen sodankäynti - kristityt osallistuvat kosmiseen konfliktiin pahoja yliluonnollisia voimia vastaan.
Jumalan poikien manifestaatio - Jumala kokoaa lopunajan kristityistä voitokkaan Jooelin armeijan profeetta Jooelin ennustusten mukaan.
Suuri varallisuuden siirto - kansakuntien vauraus siirretään Jumalan kansalle.
Ihmeet ja merkit - kristityt on kutsuttu tekemään suurempia ihmetekoja, kun mitä Jeesus teki.
Raamatun ulkopuolinen ilmoitus - Jumala paljastaa tahtonsa apostoleille ja profeetoille uuden ilmestyksen kautta, joka lisävalaisee Raamatun kirjoituksia.
Viisiosainen palveluvirka - apostolin ja profeetan viran alaisuudessa seurakunnassa toimii pastorin, opettajan ja evankelistan virka.
Postmillenialismi - Jeesus Kristus palaa takaisin vasta sitten, kun uskovat ovat pystyttäneet Hänen valtakuntansa maan päälle.
NAR maailmalla

New Apostolic Reformationin oppien isänä pidetään C. Peter Wagneria.    Tunnetuimpia liikkeen oppeja kannattavia saarnaajia maailmalla ovat tällä hetkellä Bill Johnson, Mike Bickle, Cindy Jacobs, Chuck Pierce, Ché Ahn, Lou Engle, Guillermo Maldonado, Rick Joyner, John P. Kelly, Todd White, Lance Wallnau, Paula White Cain ja Randy Clark.
NAR Suomessa

Suomessa tunnetuin ja vahvimmin New Apostolic Reformation-liikkeen oppeja kannattava seurakunta on Helsingissä sijaitseva Seppo Pehkosen johtama Citykirkko . Muita NAR-teologiaa kannattavia yhteisöjä Suomessa ovat Päivi Heikkilän johtama King´s Ministries , Johanna Tunturipuron johtama Ilmestysmaja  sekä ESY Church, jossa johtajina toimivat Peter ja Pia Hackzell, Veikko Lipponen ja Miisu Piipari.
Citykirkko, Esy Church, My Church Ystäväkirkko (entinen Ystäväkirkko) ja Kuopion Koti-seurakunta (entinen Metro-seurakunta), kuuluvat vuonna 2017 perustettuun Kingdom Church nimiseen uskonnolliseen yhdyskuntaan. Yhdyskunnan hallituksen puheenjohtajana toimii Seppo Pehkonen.
Yhdysvaltalaisen Bethel -seurakunnan vanhempi pastori Bill Johnson on tunnetuimpia NAR-teologian kannattajia maailmalla.
Paimion Kino

Paimion Kino oli Varsinais-Suomen Paimiossa vuosina 1955–2017 toiminut elokuvateatteri, loppuaikoina nimillä Vistan Kino ja Kino-LSS.
Paimion Kino oli ulkoa ja sisustukseltaan likimain alkuperäisessä asussaan, eikä sitä ollut tarkoituksella haluttukaan muuttaa. Teatteri oli varustettu muun muassa Dolby-Stereo-äänentoistolla, ja siellä oli yksi valkokangas. Teatterissa ei myyty numeroituja paikkalippuja.
Historiaa

Vuonna 1953 Paimion Urheilijat ry ehdotti uuden elokuvateatterin rakentamista, koska Paimion senhetkinen, kivimakasiinissa oleva teatteri oli jo käytössä nuhjaantunut ja liian pieni. Paimion Urheilijat sai avukseen Paimion maataloustuottajat ry:n, jolloin uuden teatterin rakentaminen aloitettiin kesällä 1954. Teatterin piirustukset laati arkkitehti Olavi Kantele, Paimion silloisen rovastin poika. Rakennukseen suunniteltiin elokuvateatterin lisäksi molempien yhdistysten kokous- ja kerhotilat, maatalousneuvojan asunto ja urheilijoiden saunatilat.
Uuden elokuvateatterin rakentamisen hoiti neljän paimiolaisen kirvesmiehen ryhmä. Sähkötyöt suoritti Iivari Lähteenmäen sähköliike (Sähkölähteenmäki), putkityöt Vähäsillan paja, ja ovet ja ikkunat tilattiin Akseli Nurmen puutyöliikkeestä. Elokuvatekniset asennukset suoritti helsinkiläinen insinööritoimisto G. W. Berg. Myös istuimet tilattiin Helsingistä, Heteka Oy:ltä.
Uusi Kino avattiin helmikuun viimeisenä sunnuntaina 1955, jolloin ensimmäinen esitetty elokuva oli Martti Luther (1953). Tilaa oli 310 katsojalle. Uudessa Kinossa oli alusta alkaen kaksi esityskonetta.
Kinon ensimmäinen hoitaja oli maatalousneuvoja Erkki Peltonen, joka muutti rakennukseen asumaan. Hän hoiti tehtävää viisi vuotta. Metsätyönjohtaja Väinö Mäkilä jatkoi hoitamista vuoteen 1988 asti. Mäkilän lopetettua hoitajana hänen lapsenlapsensa Jari Mäkilä otti teatterin vastuulleen ja toimi sen hoitajana vuoteen 2013. Jari Mäkilän hoitajakaudella ja johdolla teatterin teknistä ja muuta tasoa parannettiin useasti, viimeisempänä koko esityskaluston digitalisoiminen.
Paimion MTK-yhdistys omistaa rakennuksen edelleen, mutta paimiolainen yritys LSS – Light & Sound Sillanpää vuokrasi kiinteistön syyskuussa 2016 ja aloitti oman teatteritoimintansa. Paimion Kino muutti nimensä Vistan Kinoksi kesällä 2013, ja syksyllä 2016 siitä tuli Kino-LSS.
Vappuna 2017 MTK-Paimio irtisanoi elokuvateatterin vuokrasopimuksen. Paikallislehden mukaan koko elokuvateatteri vuokrattiin Paimion Kesäteatterille teatterisaliksi. Paimion ainoana elokuvateatterina jatkaa Jari Mäkilän vuonna 2014 perustama Bio Stara.
Parikkalan yhteiskoulu

Parikkalan yhteiskoulu on entinen suomalainen oppilaitos, jossa oli keskikoulu ja lukio. Se toimi yksityiskouluna vuosina 1907-1955, jolloin se muutettiin valtiolliseksi kouluksi ja jonka jälkeen toimintaa ovat jatkaneet ensin Parikkalan yhteislyseo ja vuodesta 1975 alkaen Parikkalan lukio.
Pelloksen vaneritehdas

Vaneritehdas syksyllä 2021.
Pelloksen vaneritehdas on UPM-Kymmene Wood Oy:n Ristiinan Pellosniemessä sijaitseva havuvaneritehdas.
Aarne J. Aarnio Pelloksen tehtaan rakennustyömaalla vuonnna 1964.
Pelloksen tehtaan historia alkaa vuodesta 1963 jolloin Aarne J. Aarnion johtama Pellos Oy rakennutti Pellosniemeen lastulevytehtaan, voimalaitoksen ja asuinalueen työntekijöille. Vaneritehdas Pellosniemelle rakennettiin 1967–1968.
Oy Wilhelm Schauman Ab osti 1983 Pellosniemen tehtaat Aarne J. Aarniolta ja Pellos Oy:stä tuli Schaumanin tytäryhtiö jonka nimeksi muuttui 1988 Pellos-Puhos Oy. Schauman ja Kymmene fuusioituivat 1988 ja vuonna 1996 muodostettiin sitten UPM-Kymmene Oy Kymmene Oy:n ja Repola Oy:n fuusiossa. Vuonna 1994 Pellosniemellä suljettiin lastulevytehdas mutta samana vuonna aloitti toimintansa toinen havuvaneritehdas Pellos 2. Vuonna 2002 aloitti vielä kolmas havuvaneritehdas Pellos 3. Tehtailla on oma syväsatama Pellosniemellä ja Savon radalta valmistui 1979 teollisuusraide Pelloksen tehtaille.
Pelloksen tehtaan kapasiteetti on nykyisin 480 000 kuutiota havuvaneria vuodessa, ja tehtaalla on henkilöstöä 650. Tuotanto menee parkettiteollisuuteen, rakentamiseen betonimuoteiksi, kuljetusvälineteollisuuteen ja jakeluliiketoimintaan.